കര്ഷക പ്രക്ഷോഭം പരിഹരിച്ചാല് ബിജെപിയുമായി സഖ്യം സ്വന്തം പാര്ട്ടി രൂപീകരിക്കുമെന്ന് ക്യാപ്റ്റന് അമരീന്ദര് സിംഗ് സ്വന്തം രാഷ്ട്രീയ പാര്ട്ടി രൂപീകരിക്കുമെന്ന് പഞ്ചാബ് മുന് മുഖ്യമന്ത്രി ക്യാപ്റ്റന് അമരീന്ദര് സിംഗ്. കര്ഷക പ്രക്ഷോഭം പരിഹരിച്ചാല് മാത്രമേ ബിജെപിയുമായി സഖ്യമുള്ളൂ എന്ന് അദ്ദേഹം അറിയിച്ചു. ക്യാപ്റ്റന്റ പ്രഖ്യാപനത്തോട് കോണ്ഗ്രസും ബിജെപിയും പ്രതികരിച്ചിട്ടില്ല. amarinder singh party bjp ദിവസങ്ങള് നീണ്ട അനിശ്ചിതത്തിനു ശേഷമാണ് സ്വന്തം രാഷ്ട്രീയ പാര്ട്ടി രൂപീകരിക്കുമെന്ന ക്യാപ്റ്റന് അമരീന്ദര് സിംഗിന്റെ പ്രഖ്യാപനം. പുതിയ രാഷ്ട്രീയ പാര്ട്ടി രൂപീകരിക്കുമെന്നും, കര്ഷകര്ക്ക് അനുകൂലമായി, കര്ഷക സമരത്തിന് പരിഹാരം കണ്ടെത്തിയാല് ബിജെപിയുമായി സീറ്റ് പങ്കുവെക്കുന്ന കാര്യത്തില് ചര്ച്ചയ്ക്ക് തയ്യാറാണെന്നും അമരീന്ദര് സിംഗ് അറിയിച്ചു. ഭിന്നിച്ചുനില്ക്കുന്ന അകാലി ഗ്രൂപ്പുകളായ, ദിന്ഡ്സ, ബ്രഹ്മംപുര എന്നിവരുമായും സഹകരിക്കാന് തയ്യാറാണെന്ന് അമരീന്ദര് സിങ് വ്യക്തമാക്കി. ക്യാപ്റ്റന്റെ മാധ്യമ ഉപദേഷ്ടാവ് രവീണ് തുക്റാല് ആണ് ഇക്കാര്യം അറിയിച്ചത്. മുഖ്യമന്ത്രിപദം ഒഴിഞ്ഞ ശേഷം അമിത് ഷാ അടക്കമുള്ളവരുമായി ചര്ച്ച നടത്തിയെങ്കിലും, ക്യാപ്റ്റന് കോണ്ഗ്രസ് അംഗത്വം രാജി വച്ചിട്ടില്ല. Read Also : സമരകേന്ദ്രത്തില് നിന്ന് കര്ഷകരെ നീക്കിയാല് 10 ലക്ഷം രൂപ നല്കാമെന്ന് കൃഷിമന്ത്രി ആരോപണവുമായി നിഹാങ്ങുകള് കര്ഷക പ്രക്ഷോഭത്തിന് പരിഹരമാകാതെ ബിജെപിയുമായി ചേര്ന്നാല് കനത്ത തിരിച്ചടിയാകുമെന്നും, എന്നാല് താന് മുന്കൈ എടുത്തു വിഷയം പരിഹരിക്കപ്പെട്ടാല് വന് നേട്ടം ഉണ്ടാക്കാമെന്നുമാണ് ക്യാപ്റ്റന്റെ കണക്കു കൂട്ടല്. എന്നാല്, കാര്ഷിക നിയമങ്ങള് പിന്വലിക്കില്ലെന്ന് തന്നെയാണ് ബിജെപിയുടെ നിലപാട്. തീരുമാനം പരസ്യമായി പ്രഖ്യാപിച്ചതിലൂടെ ബിജെപിക്കുമേല് സമ്മര്ദ്ദം ശക്തമാക്കാനാണ് ക്യാപ്റ്റന്്റെ നീക്കം. ബിജെപി വഴങ്ങിയില്ലെങ്കില് ഒറ്റയ്ക്ക് മത്സരിച്ച് 10 ലേറെ സീറ്റുകളില് ജയിക്കാന് കഴിഞ്ഞാല് തെരഞ്ഞെടുപ്പിന് ശേഷം നിര്ണ്ണായക വിലപേശല് ശക്തിയാകാമെന്നും ക്യാപ്റ്റന് കണക്കുകൂട്ടുന്നു. Story Highlights : amarinder singh new party bjp